תקנות רישוי עסקים (תנאים תברואיים לעסקים לייצור מזון)
; ; ; ; ; ; .

בתוקף סמכותי לפי  , אני מתקין תקנות אלה:

 בתקנות אלה –
 ”אריזה“ – לרבות בקבוקים, צנצנות, קופסאות ושקיות למיניהם;
 ”אריזה הרמטית“ – אריזה המונעת לחלוטין העברת גזים אל המוצר הארוז או מן המוצר הארוז החוצה;
 ”הל״ת“ – הוראות למתקני תברואה, תש״ל–1970, שאושרו על ידי שר הפנים לאחר התייעצות עם המועצה הארצית לתכנון ולבניה, ועותק מהן מופקד בלשכות הבריאות המחוזיות והנפתיות;
 
 ”הסעדה“ (Catering) – מקום להכנת מזון לצורך הספקתו לצריכה מחוץ למקום הכנתו ולמעט מפעל לייצור מזון ארוז מראש לשיווק לצרכן;
 ”חיטוי“ – תהליך של השמדת חיידקים באמצעים כימיים או פיזיים;
 ”לחם“ – לרבות חלה, לחמניה, פיתה וכעך;
 ”מזון“ – מזון כהגדרתו , וכן מי שתיה כהגדרתם ;
 ”מזון גלמי“ – מזון שטרם נכנס לשלבי עיבוד, לרבות ניקוי, שטיפה, חיטוי וכיוצא באלה;
 ”מחסן הקפאה“ – 
 ”מחסן קירור“ – מחסן המשמש לאחסנת מזון בקור בין שהוא קפוא ובין שהוא מקורר או מצונן;
 ”מי שתיה“ – כהגדרתם ;
 ”איכות מי שתיה“ – איכותם התברואית של מי שתיה שנקבעה  ;
 ”מנהל“ – המנהל הכללי של משרד הבריאות או מי שהוא הסמיך בכתב;
 ”ניקוי“ – תהליך של סילוק כל זיהום הנראה לעין, הניתן למישוש או הנותן ריח;
 ”עופות“ – לרבות בעלי כנף למיניהם המשמשים למאכל אדם;
 ”עסק“ – כל מלאכה המפורטת בפריטים: ;
 ”פסטור“ – תהליך של חימום מזון והחזקתו בחום ובמשך זמן הדרושים להשמדת חיידקים פתוגניים וגטטיביים;
 ”צו“ – ;
 ”תקן“ – תקן ישראלי, ובאין תקן כאמור – תקן של כל מוסד חבר בארגון הבינלאומי לתקינה (I.S.O.‎).

 לא תאושר לאדם בקשה לרשיון לעסק, לא ינהל אדם עסק ולא יעסוק בו, אלא אם הוא ממלא אחר הוראות  , ונתמלאו בעסק התנאים המפורטים , להנחת דעתו של המנהל.
 לא תאושר לאדם בקשה לרשיון לעסק המפורט להלן בטור א׳, הנקוב  במספר כאמור לצדו בטור ב׳, והמפורט  בשם כאמור לצדו בטור ג׳, לא ינהל אדם עסק כאמור ולא יעסוק בו, אלא אם נתמלאו בו בנוסף להוראות תקנת משנה (א) גם ההוראות המפורטות  בסימן הנקוב לצדו בטור ד׳:

 לבקשת רשיון לעסק או להרחבתו יצורפו נספחים אלה:
 תרשימים הנדסיים של תנוחה וחתך של העסק בהם יצויינו פרטים אלה:
 רחבם, ארכם, גבהם, שטחם ויעודם של כל חדר מחדרי העסק;
 מקומם ומידותיהם הפנימיות של כל פתחי האיוור – היה האיוור מכני יצוינו המתקנים וההספקים שלהם;
 סימון ציפוי הקירות, גובה הציפוי וצבעו על גוניו;
 סימון שיפועי הרצפה;
 סימון כל הקבועות הסניטריות, האבזרים, צינורות אספקת המים וצינורות סילוק השפכים, בציון קוטרם ושיפועם;
 סימון מתקני החסנת האשפה ונפחם;
 סימון מיקום המנועים הקבועים;
 מפה מצבית שבה יצויינו פרטים אלה:
 שטח העסק וגבולותיו לפי הרישום בספרי המקרקעין, לפי ;
 כל בנין או עצם הנמצאים במרחק של 100 מטרים מגבולות העסק ויעודם;
 הסימון לענין תקנת משנה (א) פסקה (1)(ה) יהיה בהתאם לשרטוטים לדוגמה המופיעים בהל״ת, עמ׳ 111–115;
 קנה המידה של התרשימים ההנדסיים יהיה 1:100;
 לפי דרישת המנהל, יוגש תרשים התנוחה בקנה מידה של 1:50;
 קנה המידה של המפה המצבית יהיה 1:250.

 הוראות  לא יחולו על אדם המגיש בקשה לחידוש רשיון אם נתקיימו תנאים אלה:
 במשך השנה שלאחר הגשת הנספחים כאמור  לא חלו שינויים בעסק, ותרשימי התנוחה והחתך משקפים את המצב הקיים;
 צורפה הצהרה בכתב חתומה בידי המבקש כי הנספחים שהוגשו כאמור  לענין בקשה קודמת משקפים את המצב הקיים בעת הגשת הבקשה לחידוש הרשיון.

 הקירות, המחיצות והתקרות של מבני העסק –
 יהיו בנויים בטון, לבנים, בלוק בטון או כל חומר בניה אחר שאישר המנהל בכתב במקרה מסויים ובהתאם לתנאים שקבע;
 יהיו חלקים;
 יהיו בעלי גוון בהיר, נקיים, שלמים ותקינים;
 יהיו אטומים בפני חדירת חרקים או מכרסמים וקינונם;
 יהיו אטומים בפני חדירת רטיבות;
 יהיו מצופים בחדרי הייצור וההלבשה עד לגובה של 1.80 מטר לפחות, בחומר חלק או חומר צביעה מתאים שאינו סופג רטיבות.

 רצפת העסק או ציפויה יהיו בנויים מחומר הממלא תנאים אלה:
 אינו סופג רטיבות;
 הוא עמיד בפני חמרים שמשתמשים בהם בתהליכי הייצור;
 הוא ניתן לניקוי בנקל.

 הרצפה וציפויה יהיו שלמים, נקיים ואטומים בפני חרקים, מכרסמים וקינונם.

 לא יותקן ציפוי לקיר או לרצפה או התקרה אלא אם יש בו כדי למנוע חדירת חרקים, מכרסמים או קינונם, בינם לבין הקיר או הרצפה.

 ברצפות הנרטבות תוך כדי תהליכי הייצור או הניקוי יהיו תעלות ניקוז או מחסומי רצפה.

 תעלת ניקוז –
 תהיה מחוברת לנקז הבנין;
 בינה לבין נקז הבנין יהיה מחסום רצפה;
 לא יהיו בה הצטברויות של נוזלים, לכלוך וכדומה;
 תהיה עשויה מחומר העמיד בפני חמרים שמשתמשים בהם בתהליכי הייצור.

 מחסום הרצפה ימלא אחר הדרישות המנויות בסעיף 3.23 בהל״ת.

 רצפה שיש בה תעלת ניקוז או מחסום רצפה, תהיה בשיפוע היורד לתעלת הניקוז או מחסום הרצפה באופן שלא יהיו שלוליות.

 דלתות וחלונות העסק –
 יהיו נקיים, שלמים ותקינים;
 יהיו צבועים בצבע שגוונו בהיר על בסיס שמן או על בסיס חומר פלסטי.

 הוראת  לא תחול על דלתות או חלונות העשויים פלדה אל־חלד, אלומיניום, פלסטיק או חמרים דומים שאינם סופגים רטיבות ואינם מחלידים.

 פתח חיצוני של בנין העסק יהיה מוגן בפני חדירת חרקים, מכרסמים, ציפורים או בעלי חיים אחרים.

 גג העסק –
 ייבנה בשיפוע המאפשר ניקוז שלם של מי גשמים;
 יהיה נקי, שלם ותקין;
 יהיה מוגן בפני חדירת רטיבות, מכרסמים, ציפורים ובעלי חיים אחרים.

 בכל חדר בעסק הניתן לניקוי בנוזלים יהיו חיבורים למים חמים וקרים או לקיטור שניתן להרכיב להם צינורות גמישים.

 בתחום כל מחלקת ייצור במפעל מזון יהיה מיתקן לרחיצת ידיים הכולל –
 כיור הממלא אחר הדרישות המנויות בסעיף 3.10 או סעיף 3.15 להל״ת;
 ברזים למים חמים וקרים;
 סבון נוזלי, אבקת סבון, דטרגנט, או אבקת דטרגנט;
 
 מכונת יבוש או מגבות נייר ומכל לאיסופן;
 ראי מעל הכיור.

 מבני העסק יהיו מוגנים בפני חדירת מי גשמים, מכרסמים, ציפורים ובעלי חיים אחרים.

 המבנים יהיו נקיים להנחת דעתו של המנהל, וחפשיים ממכרסמים, חרקים, ציפורים או בעלי חיים אחרים.

 חצר העסק –
 תהיה מוקפת גדר שלמה ותקינה;
 תהיה מנוקזת, נקיה וחפשיה מעשבים;
 החפצים אשר בה יהיו ערוכים בצורה מסודרת המאפשרת שמירה על נקיונה.

 מבני העסק יאוורו באחד האמצעים האלה:
 חלונות הנפתחים אל אויר החוץ (להלן – איוור טבעי);
 מערכת מכנית לאיוור מלאכותי (להלן – איוור ממוכן).

 איוור טבעי או ממוכן ירחיק אדים, קיטור וריחות בלתי רצויים אחרים מכל מבני העסק.

 איוור מלאכותי יחליף במשך שעה אחת את האוויר בחלקי העסק המפורטים להלן בטור א׳ לא פחות ממספר הפעמים המצויינים לצדם בטור ב׳:

 איוור ממוכן יותקן בהתאם לתקן.

 מבני העסק יוארו באחד האמצעים האלה:
 תאורה טבעית;
 תאורה בנורות חשמל.

 עצמת התאורה הנופלת על משטח כלשהו בחלקי העסק המפורטים כלהלן בטור א׳ תהיה לא פחות מהמצויין לצדם בטור ב׳:
 

 בכל חדרי העסק יהיו קבועות נורות חשמל במצב תקין.
 הנורות יהיו מצויידות באמצעי מגן למניעת נפילת שברי זכוכית למזון.

 המים הנכנסים למבני העסק יהיו באיכות מי שתיה.

 צינורות ומיתקנים שדרכם עוברים מי שתיה או המכילים מי שתיה אסור שיהיו מחומר המכיל עופרת, נחושת או חומר רעיל אחר.

 בין פי צינור מי שתיה למכל שאינו סגור הרמטית, יהיה מירווח אוויר של לפחות 40 מ״מ.

 מכל מים או בור לאגירת מים יהיה מוגן בפני חדירת בעל חיים או זוהמה אחרת לתוכם.

 לרשות העובדים יועמדו מים חמים וקרים במשך כל שעות העבודה בעסק.

 צנרת השפכים במפעל –
 תהיה תקינה ללא נזילה או דליפה;
 קוטר צינורותיה יאפשר העברת נוזלים תקינה גם בשעת שיא הזרימה;
 תמנע אפשרות של זרימה חוזרת של שפכים למבני העסק;
 תמנע אפשרות כניסת שפכים אל צינורות מי שתיה;
 תהיה ללא חיבור עם צינור מי שתיה;
 תהיה מאוורת באמצעות צינורות איוור.

 שפכים שאינם נכנסים לרשת ביוב ציבורית, יסולקו באופן שלא יגרם נזק או מפגע לעסק או לסביבתו.

 הפסולת המוצקת הנוצרת תוך תהליכי העבודה תיאסף בכלי קבול המיועדים למטרה זו, והם –
 יימצאו בקרבת מקום ביצוע העבודה;
 יהיו ניתנים להזזה בנקל;
 יהיו עשויים מחומר חלק, בלתי מחליד ואינו סופג רטיבות.
 עם הרחקת הפסולת המוצקת ינוקה כלי הקיבול ויישטף.

 החסנת הפסולת המוצקת מכלי הקיבול כאמור , תהיה אל מכלים מרכזיים אשר –
 יעמדו על גלגלים או על גבי מיתקן מוגבה מרצפה אטומה בפני ספיגת נוזלים, בחדר מאוור, או בתוך מבנה מרושת בחצר, המונע חדירת זבובים;
 יהיו בעלי נפח קיבול המאפשר החסנת כל הפסולת המוצקת הנוצרת בעסק עד להרחקתה בהתאם להצהרה בכתב של בעל העסק ובלבד שלא תימצא פסולת מוצקת מחוץ למיכלים בעת כלשהי;
 יהיו עשויים מחומר חלק ואינו סופג רטיבות;
 יהיו תקינים, שלמים ומכוסים.
 עם הרחקת הפסולת המוצקת ינוקה המכל ויישטף.
 בקרבת מקום מכלי הקיבול המרכזיים יותקן ברז עם הברגה לחיבור צינור גמיש.
 שפכים מניקוי מכלי הפסולת המוצקת יורחקו דרך מחסום רצפה אל נקז הבנין.

 פסולת מוצקת שאינה מורחקת ע״י רשות מקומית תורחק למקום שאישר לכך המנהל, ובאופן שלא יגרום נזק או מפגע לעסק או לסביבתו.

 חלקי ציוד או ריהוט הבאים במגע ישיר עם מזון או עם מים –
 יהיו שלמים, חלקים, נקיים ותקינים;
 לא יהיה בהם עופרת, קדמיום, או כל חומר אחר העלול להיות רעיל לאדם; ובעסקים המעבדים שמני מאכל או מוצרי מזון חומציים – לא יהיה בהם נחושת;
 יהיו מחומר שאינו סופג רטיבות, אינו מתקלף, ואינו מותקף מהחומרים הבאים במגע עמו; אולם מותר שיהיו מעץ אם ניתן היתר לכך מאת המנהל ובהתאם לתנאים שייקבע;
 יהיו ניתנים לניקוי ולחיטוי בנקל;
 יהיו ניתנים לפירוק בנקל;
 יאפשרו ניקוז מושלם במקומות שבהם נעשה עיבוד מזון בנוזלים.

 חלקי הציוד או הריהוט בחדרי הייצור, במחסנים ובחדרי ההלבשה שאינם באים במגע עם מזון או עם מים –
 יהיו נקיים, שלמים ותקינים;
 יהיו בנויים מחומר שאינו סופג רטיבות ואינו מתקלף;
 יהיו ניתנים לניקוי וחיטוי.

 מכסי בטיחות וכיסויי מגן יותקנו באופן שאפשר לפרקם בנקל לצרכי ניקוי.

 ציוד שאינו ניתן להזזה יוצב באופן זה:
 לא יהיה כל רווח בינו לבין הקיר או הרצפה כשהוא מוצב צמוד לקיר או לרצפה;
 יהיה אפשר לנקותו ניקוי יעיל ויסודי מכל צדדיו ומתחתיו, כשהוא אינו מוצב צמוד לקיר או לרצפה.

 מזון גלמי יוחסן –
 במקום שאינו חדר עיבוד, טיפול או ייצור;
 במקום המוגן בפני מכרסמים, חרקים, ציפורים, בעלי חיים אחרים או כל זיהום;
 באופן השומר על איכותו.
 חומר גלם המהווה קרקע נוחה לריבוי חיידקים יוחסן בטמפרטורה שלא תעלה על 5 מעלות צלזיוס.
 חומר גלם קפוא יוחסן בטמפרטורה שלא תעלה על 18 מעלות צלזיוס מתחת לאפס.

 הפשרת חומר גלם קפוא או מזון מוקפא תיעשה במקום שבו הטמפטורה אינה עולה  10 מעלות צלזיוס או בתוך ציוד בו הטמפרטורה עולה על 80 מעלות צלזיוס או בשיטה אחרת שאישר, בכתב, המנהל.

 הכשרת בשר תבוצע במים בטמפרטורה שלא תעלה על 7 מעלות צלזיוס; קרח לקירור המים יהיה באיכות של מי שתיה.

 ירקות ופירות טריים ינוקו לפני השימוש, בשיטה ובאמצעות תכשיר שאישר, לצורך זה, המנהל.

 עיבוד מזון –
 יבוצע במבנים, אולם תהליכי מיון, שטיפת פירות וירקות ומיצוי שמנים, יכול שיבוצעו מחוץ למבנים;
 יבוצע בציוד נקי;
 לא יהיה מגע בין המזון המעובד לבין מזון גלמי.

 מים המשמשים לעיבוד מזון יהיו באיכות מי שתיה.

 השימוש במי סחרור מותר, בתנאי שאין הם מהווים חלק בהרכב המזון; בתקנה זו, ”מי סחרור“ – מים שעברו טיהור במפעל והם באיכות מי שתיה.

 לא יימצא בעסק מזון שאינו ראוי למאכל אדם או למאכל בעלי חיים.
 גידול חקלאי שהושקה במי־שופכין או בקולחים בלא היתר הנדרש בהתאם , או בניגוד לתנאי היתר, יראו אותו כבלתי ראוי למאכל אדם.
 לא יימצאו בעסק ביצים שאינן ביצי תרנגולת (Gallus domesticus).

 לא יעשן אדם, לא יאכל ולא ישתה במקום בו מאחסנים, מעבדים או אורזים מזון, לרבות מזון גלמי.

 מזון ראוי לבעלי חיים יוחסן בנפרד ללא מגע עם מזון אחר, ויסומן במלים אלה: ”לא למאכל אדם; מיועד לבעלי חיים בלבד“.

 לא ייארז מזון בעסק אלא בחמרי אריזה נקיים.
 חמרי אריזה משומשים הבאים במגע ישיר עם מזון, יהיו בעת אריזתם גם מחוטים.
 מכלים להחזקת מזון ארוז יהיו נקיים, שלמים ותקינים.

 מזון מוכן לשיווק יוחסן במבנים ובצורה המבטיחה שמירת איכותו.
 על אף האמור בתקנת משנה (א), מזון ארוז הרמטית יכול להיות מוחסן במבנים פתוחים לצדדים בתנאי שיש בהם גג או כיסוי מתאים אחר ורצפה.
 מזון במעבר מיידי יוחזק בצורה המבטיחה שמירת איכותו.

 בכל עסק יהיו חדרי שירות, הכל כמספר הנקוב , הכוללים מתקנים אלה:
 תאי בתי כסא;
 משתנות;
 כיורים;
 מקלחות.

 חדרי שירות –
 תהיה אליהם גישה נוחה לעובדים;
 יהיה מעבר מאוור בינם לבין החדרים שבהם מטפלים במזון או מחסינים מזון או חמרי אריזה;
 קירותיהם יהיו מצופים באריחי קיר בהירים עד לגובה של 1.80 מטר לפחות ומעליהם טיח וסיד בגוון בהיר;
 קבועות השרברבות בהם ימלאו אחר הדרישות המנויות בסעיפים 3.1, 3.2, 3.3, 3.4, 3.5, או 3.6, 3.9 ו־3.24 בהל״ת;
 הציוד והקבועות בהם יהיו תקינים, שלמים ונקיים;
 על קירותיהם וקירות הפרוזדורים הסמוכים יימצאו כרזות המדגישות את חובת רחצת הידיים.

 משתנה –
 תמלא אחר הדרישות המנויות בסעיף 3.8 להל״ת;
 
 תהיה שלמה, נקיה ותקינה.

 כיור –
 יהיה שלם, נקי ותקין;
 לידו יימצאו –
 ברזים למים חמים וקרים;
 סבון, אבקת סבון, דטרגנט או אבקת דטרגנט;
 
 מגבות נייר ומכל לאיסופן או מיתקן לגלילי מגבות בד סובבות שאינו מאפשר שימוש חוזר.

 מקלחות –
 יהיו בהן מים קרים וחמים;
 יהיו מחוברות לנקז הבנין;
 ימלאו אחר הדרישות המנויות בסעיף 3.11 להל״ת;
 יהיו שלמות, נקיות ותקינות;
 יהיו בקשר ישיר עם חדרי ההלבשה.

 בכל עסק יהיו חדרי הלבשה מאוורים, נפרדים לגברים ולנשים.
 לכל עובד יוקצה ארון עם פתחי אוויר או אצטבה להחסנת בגדיו וחפציו האישיים.
 הארון או האצטבה יהיו עשויים חומר שאינו סופג רטיבות ואינו מתקלף ויותקנו באופן המאפשר ניקוי יעיל בסביבתם.
 ציוד חדר ההלבשה יהיה שלם, לא חלוד ונקי.

 בכל עסק יהיה חדר אוכל.
 מספר מקומות הישיבה בחדר האוכל יהיה כמספר העובדים האוכלים במשמרת אחת בעסק.
 בחדר האוכל או בסמוך לו יותקנו כיורים לרחצת ידיים, בהתאם למספר הנקוב , הממלאים אחר התנאים המפורטים .

 המנהל רשאי לפטור עסק מתחולת הוראות  אם ראה כי אין צורך לכך בהתחשב בסוג הייצור והיקפו, הכל בתנאים שיקבע.

 קירות, רצפות ותקרות ינוקו מיד עם הזדהמותם.

 מיתקני האיוור והתאורה יהיו נקיים מאבק או מכל זיהום אחר.

 ציוד הבא במגע ישיר עם מזון ינוקה או יחוטא מיד עם תום תהליך העבודה בו.
 הופסקה העבודה למשך זמן העולה על שעה אחת, ינוקה הציוד לפני חידוש העבודה.
 ניקוי וחיטוי הציוד ייעשה באופן שלא יזהם את המזון, ורק באמצעות תכשירי ניקוי וחיטוי שאישר, לצורך זה, המנהל.

 חדרי השירות, מבניהם וציודם יוחזקו במצב נקי בכל עת.

 נעשתה פעולת הדברה בחומר רעיל, תישמר במשרד העסק תעודה הכוללת פרטים אלה:
 שם המדביר ומענו;
 תאריך הפעולה;
 סוג חומר ההדברה ומהותו.
 התעודה תישמר במשרד העסק חצי שנה מעת סיום פעולת ההדברה.

 חמרי הדברה, חמרי ניקוי וחמרי חיטוי המיועדים לשימוש בעסק (להלן – החמרים) יוחזקו באריזה שמסומנים עליה סוג החומר, שמו וריכוזו.
 החמרים יוחסנו במקום נעול המיועד למטרה זו בלבד שיסומן במלים אלה: ”זהירות; חמרי הדברה, ניקוי וחיטוי“.
 המפתח למקום יימצא בידי מנהל העסק או אדם אחר שהמנהל הפקידו בידיו.
 לא יוחסנו ולא יוחזקו בעסק חמרי ניקוי או חיטוי שלא אושרו בידי המנהל לשימוש בעסק.

 לא יימצא בעסק בעל חיים שלא לצורך ייצור המזון.

 לא יעבוד אדם בייצור מזון, אחסנתו או עיבודו, ולא יעסיק אדם אחר כאמור, אלא אם הוא ממלא הוראות אלה:
 הוא לבוש בגדים בהירים, נקיים ולא קרועים המיועדים אך ורק לעבודה בעסק;
 שערותיו אסופות לראשו או תספורתו קצרה;
 הוא חובש כיסוי ראש בהיר המכסה את שערותיו;
 ידיו וצפורניו נקיות;
 אינו עונד עדיים על אצבעותיו ועל זרועותיו, למעט טבעת נישואין;
 הוא מקפיד על נקיון גופו ומקום עבודתו.

 לא יעבוד אדם בייצור מזון, החסנתו או עיבודו, ולא יעסיק אדם אחר כאמור, אם נתקיים בו אחד מאלה:
 הוא חולה במחלת השחפת הפתוחה, במחלת עור העלולה לגרום לזיהום מצרכי מזון, או במחלה מידבקת אחרת העלולה לעבור לאדם באמצעות מזון, או אם הוא נושא טפילי מחלה כאמור;
 על פניו, צוארו, זרועותיו או ידיו חטטים או פצעים, פתוחים או מוגלתיים;
 הוא מסרב לעשות או אינו עושה בדיקה רפואית או בדיקת רנטגן שהמנהל דרש או מסרב להמציא תעודה רפואית שהמנהל דרש.

 

 האמור בתקנות אלה בא להוסיף על כל דין אחר.
 התנאים המיוחדים כאמור  לא יחולו עוד לגבי עסק כמשמעותו .

 תחילתן של תקנות אלה היא בתום ששה חדשים מיום פרסומן.

 עסק שביום תחילתן של תקנות אלה כבר התנהל לפי רשיון תקף, רשאי המנהל, לפי בקשת בעל העסק, לפטרו בתנאים או בלעדיהם, מהוראות , , .
   לא יחולו על עסק שביום תחילתן של תקנות אלה כבר התנהל לפי רשיון תקף, כל עוד לא חל שינוי בעסק בפרטים המפורטים ; אישור התאחדות התעשינים בישראל בדבר אי שינוי כאמור יהווה ראיה לכאורה לכך.

 לתקנות אלה ייקרא ”תקנות רישוי עסקים (תנאים תברואיים לעסקים לייצור מזון), תשל״ב–1972“.

 חדרים אלה חייבים להימצא במאפיית לחם:
 חדר החסנת קמח;
 חדר ייצור;
 חדר החסנת לחם;
 חדר החסנת לחם מוחזר;
 חדר ניקוי הציוד;
 חדר שימון תבניות והחסנת שמנים.

 השטח המינימלי של החדרים ייקבע על ידי המנהל.

 לא יוכנסו שקי קמח (להלן – השקים) לחדר החסנת קמח ולא יוחסנו בו, אלא אם נתקיימו תנאים אלה:
 יוכנסו ישירות דרך פתח חיצוני;
 יונחו בשורות על גבי מדפים המוגבהים כ־30 ס״מ מעל הרצפה;
 בין השורות יהיו מעברים ברוחב של 40 ס״מ לפחות.

 בחדר החסנת הקמח יהיה מיתקן לניפוי קמח.
 היה הקמח מוחסן בתפזורת, יותקן המיתקן לניפוי קמח בחדר מיוחד למטרה זו.
 מתקן הניפוי יהיה במקום ובתנאים אשר ימנעו מעבר חרקים ממנו אל הבצק.

 לא יוחסנו חמרי עזר המשמשים בתהליך אפיה, למעט שמנים, אלא באחד מחדרים אלה:
 חדר המיועד למטרה זו בלבד;
 חדר החסנת הקמח.
 היו חמרי העזר מוחסנים בחדר להחסנת הקמח, יוחסנו באריזתם המקורית בנפרד מהשטח המיועד לשקי הקמח, ועל גבי מדפים המוגבהים כ־30 ס״מ מעל הרצפה.
 עם פתיחת האריזה המקורית תועבר תכולתם למכלים בעלי פינות מעוגלות ודפנות חלקים, והעשויים מחומר חלק שאינו סופג רטיבות ואינו נתקף על ידי החומר הנמצא בו.
 המכלים כאמור בסעיף קטן (ג), יהיו סגורים בכל עת שאינם בשימוש, ויונחו על גבי מדפים המוגבהים כ־30 ס״מ מעל הרצפה.
 לצורך תקנה זו ”חמרי־עזר“ – מלח, סוכר, קימל, שומשום ותבלינים למיניהם.

 לא יוחזקו שקים ריקים אלא בחדר החסנת הקמח או בחדר המיועד למטרה זו בלבד.

 לא יימצא במאפיית הלחם כל ציוד או חומר שאינו דרוש לצרכי אפיית לחם.

 המיתקן לניפוי קמח ינוקה תוך שעה מעת גמר הניפוי והפסולת תסולק מהמקום.

 לא יוחסן לחם מוחזר אלא במקום ובמיכל המיועדים למטרה זו בלבד, ובלבד שיהיה נפרד מחדר הייצור.

 לא יותרו הפעולות המנויות להלן, אלא אם הן נעשות בחדר מיוחד המיועד למטרות המנויות בלבד:
 ייצור צנימים;
 ייצור פירורי לחם;
 ייבוש לחם;
 טחינת לחם.

 לא יוחזק לחם מחוץ לכתלי המאפיה.

 לא יוחזקו שולחנות עבודה במאפית לחם אלא אם הם עשויים עץ קשה או פלדת אל־חלד.

 לא תותר התקנת דוד קיטור בחדר הייצור או בחדר החסנת הקמח אלא אם הוא צמוד לתנור.

 מכלי הבצק יהיו מכוסים בבד נקי ושלם.

 ציוד הניתן להזזה יונע על גבי גלגלי גומי בלבד.

 חלונות העסק יהיו מזכוכית משוריינת או מחומר שקוף אחר בלתי שביר.
 שום חלק מחלקי הציוד המשמשים בעסק לא יהיה מזכוכית.

 על אף האמור , רצפת העסק וציפוייה יהיו שלמים ונקיים.

 בחדרי הייצור יהיה אוורור מלאכותי בלבד, כאמור .

 לבקשת רשיון לעסק או להרחבתו יצורפו בנוסף לאמור  גם נספחים אלה כשהם חתומים בידי מהנדס קירור ומהנדס חשמל:
 מספר סוגי המדחסים הנמצאים בבית הקירור והספקיהם (ביחידות של כוח סוס);
 הסוג של חומר האיטום, עוביו ומקדם ההעברה התרמי שלו לכל חדר לחוד;
 הטמפרטורה הנמוכה ביותר המיועדת לכל חדר לחוד;
 תכנית הצנרת של הקירור ושל החשמל במערכת הקירור;
 תכנית הניקוז והשיפועים של רצפת חדר המדחסים ושל מערכת יציאת השופכין מחדר זה;
 תכנית מיקומם של מסכי האויר.

 בכל חדר מחדרי מחסן הקירור יותקן מד חום אינדיקטורי ומד חום רושם, המחוברים ל־(1) מרגש אחד בחדר שגודלו עד 100 מ״ר; (2) שני מרגשים בחדר שגודלו 100 עד 150 מ״ר; (3) שלושה מרגשים לפחות, בחדר שגודלו 150 עד 250 מ״ר; (4) בחדר שגדלו 250 מ״ר ויותר ייקבע מספר המרגשים על־ידי המנהל. המרגשים ימלאו אחר תנאים אלה:
 לוחות הקריאה שלהם יהיו מחוץ לחדרי הקירור בגובה של 1.60–1.70 מטר מהרצפה;
 המדחום הרושם יצוייד בלוח רישום או בסרט רישום (להלן – לוח) ועליו תירשם ברציפות, בנאמנות ובדייקנות עקומת הטמפרטורה של תהליך הקירור במשך כל הזמן;
 המדחום הרושם יופעל ועל הלוח תירשם עקומת הטמפרטורה גם בעת שהחדר ריק או נמצא בתהליך ניקוי;
 שעת רישום הטמפרטורה במדחום הרושם תחפוף את שעת היום שבה נרשמה הטמפרטורה ± 10 דקות;
 גבולות דיוק מדי החום תהיה ± מעלה אחת צלזיוס בתחום הטמפרטורה שבו מיועד לפעול חדר הקירור;
 כל לוח יהיה לשימוש חד־פעמי וישא את תאריך התחלת השימוש בו;
 עם מילוי הלוח יחתום עליו מנהל מחסן הקירור או עובד אחר שהוא הסמיכו לכך וישמרו אותו למשך מחצית השנה מיום החתימה.
 במחסן קירור בעל מדחום אינדיקטורי מרכזי המחובר לכל החדרים, יהיה בכל חדר שבו רק מד חום רושם.
 במחסן קירור שבניתו הסתיימה לפני ב׳ בכסלו תשל״ג (8 בנובמבר 1972) והוא בעל מד חום אינדיקטורי מרכזי, יכול שיהיה ללא מד חום רושם בכל חדר בתנאי שבעל מחסן הקירור או מחזיקו ינהל רישום הטמפרטורה בכל החדרים כל ארבע שעות במשך 24 שעות ליממה במחברת מיוחדת שתעמוד לעיונם של עובדי משרד הבריאות בכל עת.

 במחסן קירור המיועד לאחסנת מזון בטמפרטורה מעל אפס מעלות צלזיוס יותקן גם מד לחות יחסית.
 במחסן קירור המיועד לאחסנת מזון בהקפאה, לא תעלה הטמפרטורה על ‎−18 מעלות צלזיוס והלחות היחסית תהיה בין 85–95 אחוזים.

 דלת מחסן הקירור תיפתח אל פרוזדור אשר הטמפרטורה בו נמוכה מהטמפרטורה הסביבתית או תהיה מצויידת במסך אויר קר או מסך פלסטי המכסה את כל שטח הדלת.

 לא יוחסנו סוגי מזון שונים לרבות מזון גולמי או מעובד חלקית באצוות מזון אחת, למעט חדרי קירור בהן הטמפרטורה אינה עולה על ‎−18 מעלות צלזיוס ובתנאי שיש הפרדה בין סוגי המזון, והמזון ארוז ומוקפא לפני הכנסתו לחדר.

 לא יוחסן במחסן קירור מזון שאינו ארוז להנחת דעתו של המנהל.

 לא יוחסן מזון במחסן קירור אלא אם כל אצווה מסומנת בתאריך האזרחי של הכנסתה לקירור.

 לא יוחסן מזון במחסן קירור אלא אם נתקיימו לגביו כל אלה:
 יש תנועה חפשית של אוויר בתוך הסחורה המוחסנת;
 יש ריווח של 15 ס״מ לפחות בין המדף הנמוך ביותר שעליו מונח המזון ורצפת החדר;
 יש ריווח של 50 ס״מ לפחות בין המזון המוחסן לתקרת המחסן וצינורות הקירור;
 יש מעברים בין השורות שעליהן מונח המזון שיאפשרו גישה נוחה אליו, ולא פחות מ־40 ס״מ בין אריזות הסחורה;
 בין אריזת המזון לבין הקירות יהיה מרווח של 30 ס״מ לפחות.

 לא יוחסן מזון במחסן קירור אלא אם הקירות, התקרות והדלתות נקיות וחפשיות מקרח או שלג.

 , ”תקלה“ – הפסקת זרם חשמל למשך ארבע שעות לפחות, קלקול בציוד, הפסקה ברישום טמפרטורה וכיוצא באלה.
 קרתה תקלה במחסן הקירור, תירשם התקלה בספר מיוחד למטרה זו (להלן  – ספר התקלות), ותובא לידיעת לשכת הבריאות הסמוכה למקום מחסן הקירור תוך 24 שעות מתחילת התקלה.
 ספר התקלות יישמר במחסן הקירור למשך שנה אחת מתאריך הרישום האחרון בו.

 בכל מחסן קירור יש לנהל יומן אשר יירשמו בו הפרטים האלה:
 סוג המזון המאוחסן וכמותו;
 הטמפרטורה של המזון, לרבות מזון גולמי, בזמן קבלתו והוצאתו;
 שם ומען המקום ממנו הובא המזון למחסן הקירור;
 שם הבעלים של המזון ומענו;
 תאריך הכנסת המזון למחסן הקירור;
 תאריך הוצאת המזון ממחסן הקירור;
 שם ומען המוציא את המזון ממחסן הקירור.
 הרישומים יישמרו במחסן הקירור למשך מחצית השנה.

 במחסן קירור יימצא מדחס מילואי במצב תקין.

 מזון או חפץ שאינו מיועד לאחסנה בקור לא יוחזק במחסן קירור או בשטח טעינה, פריקה או העברה.

 חדרים אלה חייבים להימצא במאפיית עוגות:
 חדר החסנת חמרי גלם;
 חדר ייצור;
 חדר החסנת עוגות.

 שקי הקמח וחמרי העזר יונחו על גבי מדפים מוגבהים כ־30 ס״מ מעל הרצפה; לענין תקנה זו, ”חמרי עזר“ – סוכר, מלח, אבקת חלב, קקאו, תבלינים וחמרים כיוצא באלה, שמשתמשים בהם לצורך אפיית עוגות וקישוטן.

 לא יוחזקו בחדר הייצור קמח או חמרי עזר, אלא בכמויות הנדרשות לייצור יומי.
 לא יוחזקו קמח או חמרי עזר בחדר הייצור, אלא אם נתמלאו לגביהם תנאים אלה:
 הם נתונים במכלים בעלי דפנות חלקים ופינות מעוגלות;
 המכלים עשויים מחומר שאינו סופג רטיבות ושאינו מותקף על ידי החומר המוחזק בו;
 המכלים סגורים בכל עת שאינם בשימוש;
 המכלים מונחים על גבי מדפים מוגבהים כ־30 ס״מ לפחות מעל הרצפה.

 לא תימצא בתחום מאפיית עוגות ביצה בתוך קליפתה הטבעית, אלא אם נתמלאו לגביה תנאים אלה:
 היא ביצת תרנגולת (Gallus domesticus) בלבד;
 קליפתה נקיה ושלמה;
 קליפתה לא סדוקה ולא שבורה;
 היא לא הוצאה ממדגירה.

 לא תימצא בתחום מאפיית עוגות ביצה שלא בתוך קליפתה הטבעית או חלק ממרכיביה, אלא אם נתמלאה לגביה אחת מאלה:
 הביצה נפתחה במאפיית העוגות לאחר שמולאו לגביה התנאים המנויים ;
 הביצה לא נפתחה במאפיית העוגות, אך היא או כל חלק ממרכיביה מפוסטרים.
 בתקנה זו, ”מרכיבי ביצה“ – חלמון ביצה או חלבון ביצה או תערובת שלהם.

 לא יוחזקו ביצים שלמות או מפוסטרות אלא במקרר שהטמפרטורה בו אינה עולה על 8 מעלות צלזיוס.
 לא יימצאו ביצים שלמות או מפוסטרות מחוץ למקרר אלא במספר הדרוש לשימוש מידי.

 לא יימצא בתחום מאפיית העוגות קרם, קצפת, מילוי או ציפוי לעוגה, המכילים חלב, מוצרי חלב, ביצים או חלבון אחר, בין בנפרד ובין על העוגה או בתוכה, אלא במקרר שהטמפרטורה בו אינה עולה על 8 מעלות צלזיוס.

 לא יימצאו בתחום מאפיית עוגות חלב או מוצרי חלב אלא אם הם מפוסטרים או מעוקרים.

 פתח כניסת גרעיני הדגנים לטחנת הקמח יהיה מכוסה וייפתח רק לצורך קבלת גרעיני דגנים.

 לא יוחסנו גרעיני דגנים אלא בממגורה הנסגרת הרמטית והמבטיחה איוור הגרעינים.

 לא יוחזקו בטחנת קמח מכל, צינור או מכונה, אלא אם יש בהם כדי למנוע נזילת גרעינים או קמח.

 לא יימצאו בטחנת הקמח שקים שבהם פסולת.
 לא תוחסן פסולת אלא באחד מאלה:
 בחדר אטום בפני חדירת ציפרים ומכרסמים, מואר באור טבעי ומאוורר דרך פתח חיצוני;
 במכל סגור ואטום בפני חדירת ציפרים ומכרסמים.
 לעניין סעיף זה, ”פסולת“ – כל פסולת הנוצרת בעת עיבוד קמח וטחינתו, למעט פסולת קמח.

 לא תוחזק פסולת קמח בטחנת קמח אלא בשקים שעליהם מודבקת תווית בגודל של לא פחות מ־10×20 ס״מ, ועליה כתוב באותיות גדולות וברורות: ”קמח מלוכלך – אינו מיועד למאכל אדם“.
 לא יחסין אדם שקי פסולת קמח כאמור בסעיף קטן (א) אלא במקום המיועד למטרה זו בלבד וללא מגע עם שקי קמח או גרעינים.

 לא ימולאו שקים משומשים בקמח אלא אם עברו ניקוי ואידוי באמצעות אדים, אשר המנהל אישר את ריכוזם וזמני מגעם עם השקים (להלן – שק נקי ומאודה).
 פעולות הניקוי והאידוי ייעשו במבנה המיועד למטרה זו בלבד ושאינו חלק מבנין הטחנה.
 לא יוחזקו שקים משומשים אלא במבנה אטום בפני חדירת חרקים ומכרסמים והמיועד למטרה זו בלבד.

 לא יוחסן שק נקי ומאודה, שק חדש או שק מלא קמח, אלא במקום נקי המוגן בפני חדירת חרקים או מכרסמים.

 חדרים אלה חייבים להימצא במפעל לאריזת דגנים וקטניות יבשים:
 חדר להחסנת מזון בלתי ארוז;
 חדר אריזה;
 חדר להחסנת מזון ארוז.

 פעולות הניקוי ייעשו בציוד מיכני.

 לא ייארזו דגנים או קטניות יבשים אלא אם עברו קודם לכן תהליך של השמדת חרקים וביציהם.
 תהליך השמדת החרקים במזון יבוצע אחת לשלושים יום.

 המעבר בין חדר להחסנת מזון בלתי ארוז לכל חדר אחר יהיה מצויד בסידורים למניעת העברת חרקים מעופפים.

 לא ייארזו דגנים או קטניות יבשים אלא באריזה המונעת חדירת חרקים לתוכה.
 לא תסגר אריזה המכילה דגנים או קטניות יבשים אלא אם הסגירה מונעת חדירת חרקים לתוכה.

 חדרי ייצור אלה חייבים להימצא במפעל לייצור מוצרי בשר (להלן  – המפעל):
 חדר קבלת סחורה;
 חדר הפשרת בשר קפוא;
 חדר הכנת הסחורה לשיווק;
 מחסן לחומרי אריזה ולחמרי עזר;
 חדר עיבוד;
 חדר בישול;
 חדר עישון.

 לא יוכנס בשר טרי למפעל אלא בידי אדם הלבוש חלוק עבודה לבן ונקי, העשוי מחומר סינתטי, וחבוש בכיסוי ראש המחובר לחלוק.

 לא יוכנס בשר, עוף או איברים פנימיים של בעלי חיים למפעל, אלא אם הועברו, בחדר לקבלת סחורה, למכלים נקיים של המפעל.
 לא יוחסנו בתחום בניני המפעל מכלים שבהם הובאו בשר, עוף, או חלקים פנימיים של בעלי חיים למפעל.

 לא יוחסנו בשר או מוצריו, בשר עוף או מוצריו או חלק פנימי, כמפורט להלן בטור א׳, אלא במיתקן קירור שהטמפרטורה בו אינה עולה על הטמפרטורה המפורטת לצדו בטור ב׳:

 לא יוחסן בשר עוף קפוא או טרי במיתקן קירור שבו מוחסן בשר מסוג אחר.
  – ”חלק פנימי“ – כבד, לשון, טחול, כליות, ריאות, לב ומוח.

 לא יופשר בשר קפוא אלא בתנאים אלה:
 הבשר תלוי על ווים;
 אין מגע בין חלק אחד לשני;
 הטמפרטורה בחדר ההפשרה אינה עולה על ‎+10 מעלות צלזיוס;
 הסרת האריזה מעל הבשר הקפוא נעשתה בחדר קבלת סחורה.

 לא יוכשר בשר אלא במים שהטמפרטורה שלהם אינה עולה על ‎+7 מעלות צלזיוס; לקירור המים לא ישתמשו בקרח שלא יוצר ממי שתיה.

 לא יעובד בשר עוף קפוא או טרי אלא אם הוסרו ממנו חלקים אלה:
 כל הנוצות;
 סימון בית השחיטה;
 כל חלק פגום שנמצא בו.

 לא יעובד בשר קפוא או בשר טרי, אלא אם הוסרו ממנו חלקים אלה:
 חותמת בית המטבחיים;
 כל חלק פגום שנמצא בו.

 לא יעובד חלק פנימי אלא אם הוסר ממנו כל חלק פגום שנמצא בו.

 לא יעובד בשר, בשר עוף או חלק פנימי, אלא בחדר שהטמפרטורה בו אינה עולה על ‎+20 מעלות צלזיוס.
 , ”עיבוד“ – לרבות הכנת מנות לשיווק של בשר או בשר טחון ומילוי אריזות נקניק.

 תהליכי עיבוד בשר, בשר עוף או חלק פנימי יהיו רצופים.
 היתה הפסקה בתהליכי העיבוד שארכה למעלה ממחצית השעה, יוחזק הבשר, בשר העוף או החלק הפנימי במקרר שהטמפרטורה בו אינה עולה על ‎+5 מעלות צלזיוס.

 עיבוד בשר עוף ייעשה בציוד המשמש למטרה זאת בלבד.

 חדרים אלה החייבים להימצא במפעל לייצור מוצרי דגים (להלן  – המפעל):
 חדר עבוד;
 חדר בישול;
 חדר עישון;
 חרר החסנה, ניקוי וקילוף ירקות;
 מחסן לחמרי אריזה ולחמרי עזר;
 חדר אריזה;
 חדר ניקוי ציוד.

 לא יוחסנו דגים, מוצרי דגים או כל מוצר מזון המפורט להלן בטור א׳, אלא במיתקן קירור שהטמפרטורה בו אינה עולה על הטמפרטורה המפורטת לצדו בטור ב׳:

 לקירור דגים לא ישתמשו בקרח שלא יוצר ממי שתיה.

 הטמפרטורה בחדר העיבוד לא תעלה על ‎+20 מעלות צלזיוס, במשך כל שעות הייצור.

 מים שעמדו בדודי הבישול למעלה מ־12 שעות, אף אם בישלו בהם במשך תקופה זו, לא יבושלו בהם דגים.

 עיבוד הדגים ייעשה בתהליך רצוף ללא הפסקה.
 קרתה הפסקה בתהליך העיבוד, יועברו הדגים למקרר שהטמפרטורה בו אינה עולה על 0 מעלות צלזיוס, ויוחזקו בו עד תום ההפסקה.
 ארכה ההפסקה למעלה מ־24 שעות, יושמו הדגים במקרר בעל טמפרטורה של ‎−18 מעלות צלזיוס.

 עברו שעתיים מתום תהליך בישול הדגים ולא הסתיים עיבודם, יושמדו הדגים.

 לא ייובשו דגים אלא בתוך כתלי המפעל.

 לא ימלא אדם מכלים המכילים דגים בשמן אלא מתוך מכל שמן בעל צינורות וברזים המזרים שמן לכל מכל בכמות הדרושה.
 לא ימולאו מכלים המכילים דגים בשמן שנשפך, אלא אם סונן לאחר שפיכתו.

 לא תימצא בתחום המפעל ביצה בתוך קליפתה הטבעית, אלא אם נתמלאו לגביה תנאים אלה:
 היא ביצת תרנגולת בית או ביצת תרנגולת הודו בלבד;
 קליפתה נקיה ושלמה;
 קליפתה לא סדוקה ולא שבורה;
 היא לא הוצאה ממדגירה.

 לא תימצא בתחום המפעל ביצה שלא בתוך קליפתה הטבעית או חלק ממרכיביה, אלא אם נתמלאה לגביהם אחת מאלה:
 הביצה נפתחה במפעל לאחר שמולאו לגביה התנאים המנויים ;
 הביצה לא נפתחה במפעל, אך היא או כל חלק ממרכיביה מפוסטרים.
 בתקנה זו ”מרכיבי ביצה“ – חלמון ביצה או חלבון ביצה או תערובת שלהם.

 לא יוכנסו מעיים בלתי מעובדים למפעל לעיבוד מעיים, אלא בחדר המיועד למטרה זו בלבד (להלן  – חדר קבלה).

 לא יוחזקו מעיים בלתי מעובדים במפעל לעיבוד מעיים, ולא יוחסנו בו, אלא אם כל דפנות המעיים מכוסים בשכבת מלח ומוחסנות במקרר בעל טמפרטורה שאינה עולה על 0 מעלות צלזיוס.

 המקרר להחסנה ולהחזקה של מעיים בלתי מעובדים יעמוד בחדר הקבלה, ויהיה מיועד רק למטרה זו.

 לא יוצאו מעיים ממפעל לעיבוד מעיים ולא ישווקו אלא אם נתמלאו לגביהם תנאים אלה:
 הן עברו שתי פעולות רחצה נפרדות במים זורמים;
 הן נשטפו לאחר הרחצה במים זורמים;
 אין עליהן קרומן הרירי, חומר זר או גוף זר;
 כל דפנותיהן כוסו במלח מיד עם תום פעולת השטיפה;
 הן הוחסנו בקירור בטמפרטורה שאינה עולה על ‎+2 מעלות צלזיוס.

 לא יוחזקו עופות חיים אלא בכלובים.
 הכלובים יוחזקו במקום המיועד לכך, שיימצא מחוץ למבני בית השחיטה לעופות.

 לא יימצאו כלובים ריקים במבני בית השחיטה.
 כלובים ריקים יוחזקו במקום שבו מוחסנים כלובים כאמור , בתנאי שלא יהיה כל מגע עמם.

 לא יוצאו כלובים ריקים מהמקום המיועד להם אלא אם הם נקיים ומחוטים.
 פעולות הרחצה והחיטוי ייעשו בעזרת מיתקנים מיוחדים למטרה זו.
 המיתקנים יעמדו בשטח המיועד להחסנת כלובים.

 לא יעבוד שוחט, מורט או מנקה ומחטא כלובים בכל עבודה אחרת הקשורה בעיבוד העוף אחר מריטתו.
 לא ייכנס שוחט, מורט או מנקה ומחטה כלובים לחדרי בית שחיטה אחרים אלא אם החליף את בגדיו החיצוניים, נעליו וכיסוי ראשו, רחץ את ידיו וזרועותיו במים חמים וסבון, וחיטאם.

 לא יהיה מעבר בין חדר השחיטה או חדר המריטה ליתר חדרי בית השחיטה לעופות.

 הדם הניגר מהעוף בעת שחיטתו יזול אל תוך מיכלים שלמים ותקינים.
 סילוק הדם כאמור בסעיף קטן (א) ייעשה באופן שלא יגרום לזיהום הסביבה.

 חדרי בית השחיטה לעופות, פרט לחדר מריטה וחדר החסנת הנוצות, יהיו נקיים מנוצות.
 לא יוחסנו נוצות אלא בחדר המיועד למטרה זו בלבד.

 לא יוצא עוף מחדר המריטה אלא כשהוא מונח על גבי סרט נע העובר דרך פתח קטן.

 לא ייפתחו קרבי עוף ולא יבותר לבתרים אלא אם נתמלאו בעוף תנאים אלה:
 הוא עבר שטיפה במים זורמים;
 הוא תלוי על וו.

 לא תעלה הטמפרטורה בחדר בתירת העופות, פתיחתם ועיבודם, על ‎+16 מעלות צלזיוס.

 לא יופרדו חלקי העוף הפנימיים מהעוף אלא תחת מים זורמים.

 לא ייפתחו קורקבני עוף אלא על שולחן המיועד למטרה זו בלבד.
 הקורקבנים יישטפו במים זורמים מיד לאחר הורדת קרומם.

 עוף המיועד לשיווק בצורה בלתי קפואה יצונן עם גמר הטיפול בו לטמפרטורה שאינה עולה על ‎+5 מעלות צלזיוס.
 עוף המיועד לשיווק בצורה מוקפאת, יוקפא עם גמר הטיפול בו לטמפרטורה שאינה עולה על ‎−18 מעלות צלזיוס.

 לא יוכשר עוף אלא במים שהטמפרטורה בהם אינה עולה על ‎+7 מעלות צלזיוס; לקירור המים לא ישתמשו בקרח שלא יוצר בבית השחיטה לעופות ממי־שתיה.

 הטיפול בעוף ועיבודו ייעשו בתהליך רצוף ללא הפסקה.

 השטח המזערי של העסק והחדרים בו יהיו להנחת דעתו של המנהל.

 הכנת מזון גלמי תיעשה על משטח ובציוד מיוחד ונפרד המשמש למטרה זו בלבד.
 אדם שטיפל בהכנת מזון גלמי לא ימשיך לטפל במזון מוכן אלא לאחר שהחליף סינרו ורחץ את ידיו ביסודיות.
 הכנת בשר או דגים גלמיים תיעשה בחדר שהטמפרטורה בו אינה עולה על 20 מעלות צלזיוס.

 מזון מוכן שאינו מוחזק בטמפרטורה של לפחות 70 מעלות צלזיוס עד לשיווקו, יקורר באופן המבטיח ירידת הטמפרטורה שבתוך המזון עד 5 מעלות צלזיוס במשך שעתיים.
 מזון מוכן, שאינו מיועד לשימוש תוך פחות מ־36 שעות אחרי הכנתו, יוקפא אחרי הקירור כאמור בסעיף קטן (א) באופן המבטיח ירידת הטמפרטורה שבתוך המזון מ־5 מעלות עד 12 מעלות צלזיוס מתחת לאפס במשך לא יותר מ־8 שעות.
 מזון שמיועד לאכילה חם יחומם מחדש לקראת הגשתו עד טמפרטורה של 80 מעלות צלזיוס לפחות בתוך המזון.

 לא יחזיק אדם ולא יטפל במזון שהטמפרטורה בתוך המזון היא בין 5 עד 70 מעלות צלזיוס במשך יותר משעתיים אלא באישור בכתב מאת המנהל.

 בעסק יהיה חדר קירור בגודל מתאים לפי הנחיות המנהל.
 בחדר קירור יקיימו הוראות .

 לא ישווק מזון מוכן אלא בתנאים הבאים:
 בזמן הובלתו הוא מוחזק בטמפרטורה הבאה –
 מזון חם – בטמפרטורה פנימית של 70 מעלות צלזיוס לפחות;
 מזון קר – בטמפרטורה פנימית שלא תעלה על 5 מעלות צלזיוס;
 מזון קפוא – בטמפרטורה פנימית שלא תעלה על 12 מעלות צלזיוס מתחת לאפס.
 המזון יוחזק במכל מבודד בעל מכסה הנסגר היטב ויובל בתוך רכב סגור המונע זיהום המזון.

 דוגמא של 100 סמ״ק לפחות מכל מזון מוכן המיועד לשיווק תוחזק בעסק 48 שעות לאחר השיווק; הדוגמא תוחזק בטמפרטורה שלא תעלה על 5 מעלות צלזיוס.

 מספר האסלות, המשתנות, כיורי הרחצה והמקלחות בהתאם למספר העובדים הקבועים בעסק ומינם.

 
 

 מספר הכיורים לרחצת ידיים בחדר אוכל, לפי מספר העובדים האוכלים בעסק במשמרת עבודה אחת.

 

 ויקטור שם־טובשר הבריאות

בוט חוקים